K O R R A L D U S

Haapsalu,			        07. september 2011 nr 550

Haapsalu Linnavalitsuse 24.10.2007 korralduse
nr 792 „Detailplaneeringu algatamine (Pargi põik 
tn 3, Haapsalu)“ kehtetuks tunnistamine

Haapsalu Linnavalitsus algatas Pargi põik tn 3 kinnistu detailplaneeringu oma 24.10.2007 korraldusega nr 792 krundi omaniku Väino Jõesoo ettepanekul (16.10.2007 nr 7-1.3/5439). 27.11.2007 allkirjastati detailplaneeringu finantseerimise ja koostamise leping Väino Jõesoo ja Haapsalu Linnavalitsuse vahel. Planeeringu eesmärk oli väikeelamukrundi jagamine kaheks väikeelamukrundiks. 
24.10.2007 korralduse nr 792 punktiga 2 kinnitatud lähteülesande kehtivusaeg oli 2 aastat. Seega on detailplaneeringu lähteülesanne kaotanud kehtivuse.
Lepingu punkti 3.2.3 kohaselt oli planeeringu linnale läbivaatamiseks esitamise tähtaeg 24.10.2008. Vastavalt lepingu punktile 6.4 on linnal õigus lepingust ühepoolselt taganeda kui planeeringut ei ole linnale esitatud 24.12.2008. 
Võttes arvesse eelnevat ning juhindudes, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, planeerimisseaduse § 10 lg 5, § 12 lg 5 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Tunnistada kehtetuks Haapsalu Linnavalitsuse 24.10.2007 korraldus nr 792 „Detailplaneeringu algatamine (Pargi põik tn 3, Haapsalu)“. 
2.	Linnaarhitektil (A. Joost) informeerida Lääne Maavanemat Pargi põik tn 3 kinnistu detailplaneeringu algatamise korralduse kehtetuks tunnistamisest kahe nädala jooksul korralduse vastuvõtmise päevast arvates. 
3.	Linnavalitsusel avaldada teade Pargi põik tn 3 kinnistu detailplaneeringu algatamise korralduse kehtetuks tunnistamise kohta ühe kuu jooksul peale korralduse jõustumist ajalehes Lääne Elu.
4.	Korraldus teha teatavaks Väino Jõesoo`le, Urmas Jõesoo`le, Raul Jõesoo`le  korralduse koopia saatmisega posti teel, ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.

Urmas Sukles
Linnapea 					Erko Kalev
                                                                                                           		Linnasekretär